open-index/open-wikipedia-markdown huggingface dataset:
ריקוד היפ הופ

280px|ממוזער|B-boy מופיע בטורקיה כשהוא מוקף בקבוצת צופים.
**ריקוד היפ הופ** הוא מגוון של סגנונות ריקודי רחוב, המבוצעים בעיקר למוזיקת היפ הופ, או שהתפתחו כחלק מתרבות ההיפ הופ. ריקוד ההיפ הופ מושפע ממגוון רחב של סגנונות ריקוד, שנוצרו במקור בשנות ה-70 של המאה ה-20 על ידי אפרו-אמריקאים, והפכו לפופולריים על ידי רקדנים אמריקנים שונים. תוכנית הטלוויזיה האמריקנית "Soul Train"  וסרטי הקולנוע האמריקנים "שיגעון הברייקדאנס", "Beat Street" ו-"Wild Style", אשר יצאו לאקרנים במהלך שנות ה-80 של המאה ה-20, הציגו את הרקדנים ואת סגנונות הריקוד הללו בתקופה מוקדמת יחסית של ההתפתחות שלהם, וסייעו באופן מהותי לספק חשיפה למיינסטרים עבור ריקוד ההיפ הופ.

בהמשך התפתחה גרסה מסחרית לריקוד ההיפ הופ, שזכתה לכינוי "New Style" ("הסגנון החדש") וסגנון של ריקוד ג'אז, שהושפע מריקוד ההיפ-הופ, שזכה לכינוי "ג'אז פאנק". רקדנים בעלי הכשרה קלאסית פיתחו את הסגנונות הללו, על מנת ליצור כוריאוגרפיה מריקודי ההיפ הופ, שבוצעו באותה העת ברחוב. בעקבות ההתפתחות הזו הפך ריקוד ההיפ הופ לפופולרי באולפני ריקוד רבים.

המסחור של ריקוד ההיפ הופ נמשך גם במהלך שנות ה-90 והעשור הראשון של המאה ה-21 כאשר באותה העת הופקו תוכניות טלוויזיה וסרטי קולנוע ששילבו ריקודי היפ הופ כגון "The Grind", "Planet B-Boy", "Rize", "StreetDance 3D", "America's Best Dance Crew", "Saigon Electric", וסדרת סרטי "סטפ אפ". מה שמבדיל את ריקוד ההיפ הופ מצורות ריקוד אחרות הוא שלעיתים קרובות מדובר בריקוד מאולתר (המכונה "Freestyle") ולא מעט מהרקדנים שמבצעים ריקודי היפ הופ, עוסקים לעיתים רבות בתחרויות ריקוד בסגנון חופשי - המכונות גם "קרבות" (Battles).

סרטי קולנוע, תוכניות טלוויזיה והאינטרנט תרמו רבות לאורך השנים לעלייה בפופולרית של ריקוד ההיפ הופ מחוץ לארצות הברית.

## גלריית תמונות

Breakdance en una plaza de Barcelona.jpg|ריקוד היפ הופ בברצלונה
Juste Debout Scandinavia 2008.JPG|תחרות בין רקדני היפ הופ בסטוקהולם, 2008
Thai Breakdancers.jpg|רקדני היפ הופ בתאילנד, 2006
B-boy Steve from Knucklehead Zoo.webm|סרטון וידאו המדגים ריקוד היפ הופ
Faces&Laces (2015-08-15) - 051.webm|סרטון וידאו המדגים ריקוד היפ הופ


## קישורים חיצוניים

## הערות שוליים

קטגוריה:היפ הופ
קטגוריה:מחול
קטגוריה:תרבות אפרו-אמריקאית
תמונה מקוללת

ממוזער|תמונה ששותפה בחשבון הטוויטר @cursedimages בשנת 2016.
**תמונה מקוללת** (באנגלית: **Cursed image**) היא תמונה (בדרך כלל תצלום) שנתפסת כמסתורית או מטרידה בגלל התוכן שלה, איכותה הירודה, או שילוב של שני הגורמים. תמונות מקוללות נועדות לגרום לצופה לתהות למה התמונה בכלל קיימת מלכתחילה. המונח נטבע ברשתות החברתיות בשנת 2015 והפך לפופולרי בשנה שלאחר מכן.

## היסטוריה
מקור המושג "תמונות מקוללות" הוא בלוג טאמבלר בשם cursedimages, שנוצר בשנת 2015. התמונה הראשונה שפורסמה על ידי החשבון היא תמונה של חקלאי מבוגר מוקף בארגזים של עגבניות אדומות בחדר מעץ. בראיון משנת 2019, הבעלים של הבלוג תיאר את התמונה הזאת באופן הבא: "זו התמונה המקוללת המושלמת בעיני כי אף אחד מהחלקים שלה בנפרד אינו מטריד מטבעו. זה רגע שגרתי לחלוטין שהפך למשהו אחר על ידי המצלמה ועל ידי ההקשר החדש שנתתי לתמונה."

בעוד שהמונח "תמונה מקוללת" היה בשימוש בטאמבלר מאז 2015, חשבון הטוויטר @cursedimages, שנוצר ביולי 2016, הפך את המונח ליותר פופולרי. בראיון משנת 2016, הבעלים של החשבון הסביר שהוא ראה כמה פוסטים בטאמבלר עם תמונות "מוזרות ובלתי ניתנות להסבר" שהתיאור שלהן כלל רק את המילים "תמונה מקוללת". בעל החשבון הסתקרן מהתמונות, והתחיל לחפש תמונות דומות. לאחר שמצא עוד תמונות ברוח זו, הוא החליט "לפרסם את כולן במקום אחד".  באותה השנה, בריאן פלדמן ממגזין ניו יורק ראיין את דאג באטנהאוזן, הבעלים של הבלוג internethistory בטאמבלר, שגם הוא מפרסם "תמונות מקוללות". פלדמן שאל את באטנהאוזן מה הסיבה ש"תמונות מקוללות" מושכות את העין, ובאטנהאוזן השיב: "יש הרבה גורמים. זה המסתורין של התמונות, זאת האסתטיקה המוזרה שלהן, זה לראות מקום שלא ראית מימיך או לקבל הצצה לחייו של אדם זר."

פלדמן מקשר את האסתטיקה ה"מקוללת" לאופי הצילום הדיגיטלי בתחילת שנות ה-2000, אז לא היו פילטרים מודרניים למצלמות ולעיתים קרובות נעשה בהן שימוש בפלאש "צעקני". בנוסף, באותה תקופה תמונות בדרך כלל צולמו יותר למטרות תיעוד ופחות למטרות שיתוף ברשתות החברתיות. פלדמן מתייחס לצילומים כאלה כ"לא ישנים מספיק כדי להיחשב לוינטג', אבל לא מספיק מלוטשים כדי להיחשב לעכשוויים", ורואה בהם דוגמה לתופעת עמק המוזרות.

ההפך מתמונה מקוללת הוא "תמונה מבורכת". קיים גם המונח "תמונה מבורלת" (שילוב של המילים "מבורכת" ו"מקוללת", באנגלית Blursed), שנפוץ בעיקר ברשת החברתית רדיט, שמתאר תמונות שיכולות להתאים לשתי הקטגוריות.

## ראו גם
* קריפיפסטה
* סוריאליזם
* The Backrooms

## הערות שוליים

קטגוריה:תופעות אינטרנט
קטגוריה:צילום לפי סוגה
רצועת החוף המרכזית של קליפורניה

**רצועת החוף המרכזית של קליפורניה** (באנגלית: **The Central Coast**) הוא אזור במדינת קליפורניה שבארצות הברית, המשתרע בין פוינט מוגו  למפרץ מונטריי. אזור רצועת החוף המרכזית של קליפורניה ממוקם צפונית-מערבית למחוז לוס אנג'לס, ונמצא מדרום למחוזות סן מטאו וסנטה קלרה, והוא כולל החלק המחוספס והבלתי מפותח המכונה "ביג סור" . אזור רצועת החוף המרכזית נמצא בשישה מחוזות שונים - מחוז ונטורה, מחוז סנטה ברברה, מחוז סן לואיס אוביספו, מחוז מונטריי, מחוז סן בניטו ומחוז סנטה קרוז.

לפי מפקד האוכלוסין של שנת 2020, ששת המחוזות של אזור רצועת החוף המרכזית של קליפורניה כללו 2,348,601 תושבים.

## הערים הגדולות ביותר
הערים הבאות שנמצאות באזור רצועת החוף המרכזית של קליפורניה אוכלוסייתה הכילו מעל ל-20,000 תושבים נכון למפקד האוכלוסין של שנת 2020:

## גלריית תמונות

Big_Sur,_Central_Coast_California_(9390860723).jpg|ביג סור, קליפורניה
Central_Californian_Coastline,_Big_Sur_-_May_2013.jpg|ביג סור, קליפורניה
Bixby_Creek_Bridge,_California,_USA_-_May_2013.jpg|גשר ביקסבי קריק
Aerial-SantaBarbaraCA10-28-08.jpg|סנטה ברברה


## ראו גם
* דרך מדינת קליפורניה מספר 1

## קישורים חיצוניים

## הערות שוליים

קטגוריה:קליפורניה: גאוגרפיה
מנוח אסא

שמאל|ממוזער|250px|מנוח אסא ב-2005
**מנוח אסא** (16 ביולי 1948 סופיה, הרפובליקה העממית של בולגריה – 10 במאי 2016, בת ים, ישראל), היה כדורגלן ישראלי, אשר שיחק לרוב בעמדת המגן בקבוצת מכבי יפו.

## קורות חייו
מנוח אסא נולד בסופיה בירת בולגריה למשה ורוזה. בגיל שלושה חדשים עלתה משפחתו במסגרת העלייה ההמונית לישראל והתיישבה ביפו, סמוך לפרדס דג'אני אשר בתחומו הוקם "מגרש הפחים" של מכבי יפו. ב-1958 הצטרף לראשונה לאימוני קבוצת הילדים של מכבי יפו וזאת ללא ידיעת הוריו. בשלהי עונת 1964/1965 בליגה הלאומית עלה לקבוצה הבוגרת ומשחקו הראשון היה ב-25 במאי 1965 מול שמשון תל אביב. אסא הוצב בתפקיד המגן. בשלהי 1966 זומן לסגל הרחב של נבחרת הנוער בכדורגל.

בעונת 1970/1971 שיחקה מכבי יפו בליגה א' שהייתה הליגה השנייה בישראל. במשחק העלייה לליגה הלאומית בישל אסא למשה אוננה, את שער הניצחון על הפועל רמת-גן. אסא שיחק בשורות הקבוצה עד לסיום עונת 1973/1974, ומשחקו האחרון היה ב-2 בפברואר 1974 מול בית"ר ירושלים. הוא הופיע ב-92 משחקי ליגה בליגה הראשונה ובהם כבש שער אחד.

לאחר פרישתו ממשחק פעיל, השתלב אסא בעסקי המשפחה. הוא התגורר בבת-ים, היה נשוי ליפה, אב לשלושה ילדים וסב לנכדים. מנוח אסא הלך לעולמו ב-2016 והובא למנוחות בבית עלמין גני אסתר בראשון לציון.

## לקריאה נוספת
* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

## קישורים חיצוניים

* 
* 

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:ישראלים ילידי בולגריה
קטגוריה:אישים הקבורים בבית הקברות גני אסתר בראשון לציון
קטגוריה:ישראלים שנולדו ב-1948
קטגוריה:ישראלים שנפטרו ב-2016
פייג' ספארה

**פייג' ספארה** (באנגלית: **Paige Spara**; נולדה ב-9 באוגוסט 1989) היא שחקנית אמריקאית הידועה בעיקר בזכות תפקידיה הראשיים בתור אודרי פיאטיגורסקי בסיטקום המשפחתי של ABC "קווין מהעבודה" ולאה דילאלו בדרמה הרפואית של ABC "הרופא הטוב".

## ביוגרפיה
ספארה נולדה בוושינגטון, פנסילבניה, ארצות הברית לקווין ספארה, בעלים של מספרה וקים ספארה שיננית. היא הילדה האמצעית, יש לה אחות גדולה בשם טיילור ואח צעיר בשם ג'סי.

היא החלה לשחק בגיל 12 כשהצטרפה לתיאטרון לילדים. היא המשיכה לשחק בתיכון וושינגטון, שם סיימה את לימודיה בשנת 2008. משם, היא המשיכה להופיע בתיאטרון הקהילתי של פיטסבורג ובתיאטרון אירונדיל בניו יורק.

ספארה למדה באוניברסיטת פוינט פארק בפיטסבורג במשך שנתיים, שם למדה משחק לפני שעברה למכללת מרימאונט מנהטן, שם קיבלה תואר בהצגה בתיאטרון ב-2012.

לפני שזכתה בתפקידי קולנוע או טלוויזיה כלשהם, היא הייתה מדריכה לסיור באוטובוס של "אחת שיודעת" בעיר ניו יורק ותמונתה הוקרנה כהולוגרמה המקבלת את פני המבקרים והמטיילים בנמל התעופה הבין-לאומי וושינגטון דאלס בדאלס, וירג'יניה. בנוסף, היא הופיעה בפרסומות של Forevermark Jewelry, Sally Hansen nails ופולקסווגן גולף.

בעקבות תפקידים בסרטים קצרים "רחוב פרוספקט" ב-2010 וב"מה שמקלחות מביאות" ו"אחרי ההוריקן" ב-2014, הגיע התפקיד הראשי הראשון של ספארה ב-2015 בתור אודרי פיאטיגורסקי בסיטקום המשפחתי של ABC "קווין מהעבודה" בתור שותפתו לעבודה של קווין (נח ריד) ריס דאלי. התוכנית רצה במשך 10 פרקים עד שבוטלה רשמית באותה שנה.

ב-2017, לספארה היה תפקיד קטן כברמנית בסרט "כולם חוזרים הביתה" בכיכובה של ריס וית'רספון.

זמן קצר לאחר מכן, היא לוהקה לתפקיד משנה בדרמה הרפואית של ABC "הרופא הטוב" בתור לאה דילאלו, החברה הטובה ביותר ומושא האהבה ואשתו לעתיד של הגיבור שון מרפי (בגילומו של פרדי היימור). החל מהעונה השנייה עברה ספארה לתפקיד קבוע, אותו ביצעה במשך שבע עונות הסדרה עד 2024.

בשנת 2017, לספארה היה תפקיד בקליפ "I Like Me Better" של הזמר לאוב.

בשנת 2020, ספארה ביימה ושיחקה בקליפ "רק חברים" של Sidny X Chaix.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:בוגרות מכללת מרימאונט מנהטן
קטגוריה:בוגרי מכללת מרימאונט מנהטן
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
ניקולאי קושלב

**ניקולאי קושלב** (ברוסית: **Кошелев, Николай Андреевич**) (1840–1918) היה צייר ומאייר רוסי, שהתמחה בציורי דיוקנאות ובציורי מחזית מחיי היום-יום וכן בציורי איקוניות.

## קורות חייו ופועלו
קושלב נולד למשפחת איכרים צמיתים. הוא בילה את רוב ילדותו בעיר ארזמאס , שם ביקר בסטודיו של אלכסנדר סטופין, אך לא היה לו אמצעים לקחת שיעורים. בשנת 1851 למד אצל הצייר דוידוב בניז'ני נובגורוד אך לא נחל הצלחה, ולכן חזר לשירותו של בעל קרקע מקומי, ושם לימד את עצמו לצייר.

בשנת 1856, כשהתרשמו מהתקדמותו, דאגו פטרוניו ללימודיו בבית הספר לאמנות בקאזאן. יצירותיו על גבי איקונוסטזיס וחומת מנזר פתחו לו דלת לקבלתו ב-1860 באקדמיה הקיסרית לאמנויות בסנט פטרסבורג.

עם זאת, קושלב לא היה סטודנט מן המניין עד 1863, אז החל ללמוד ציור היסטורי אצל אלכסיי מרקוב ופיודור ברוני. מצבו הכלכלי השתפר מאוד כשהצליח למכור באותה שנה כמה ציורים. ב-1864 הוענקה לו מדליית זהב על יצירתו "הרמס מרדים את ארגוס". בשנה זו החל לעבוד עם קולקטיב של חבריו הסטודנטים והשתתף במיזמים של ציור איקוניות. בשנה שלאחר מכן זכה בתואר "אמן".

כאשר קולקטיב הסטודנטים התפרק, קושלב הצטרף לאיוואן קראמסקוי בארטל האמנים של סנט פטרסבורג, קבוצה שמתוכה יצאו ציירי קבוצת הנודדים, והשתתף באחת התערוכות המרכזיות שלם בניז'ני נובגורוד. יחד עם קראמסקוי, מרקוב ובוגדאן וניג נסע למוסקבה כדי לצייר את הכיפה הראשית בקתדרלת ישו המושיע. התוצאה זכתה להצלחה רבה, וקושלב קיבל הזמנות נפרדות לציור הכיפות הקטנות. קושלב עבד על פי ציוריו של פיוטר באסין, שראייתו נעשתה לקויה מכדי שיוכל לבצע את העבודה בעצמו. כפרס על מאמציו המתמשכים זכה קושלב ב-1873 בתואר "אקדמי" ובדרגת פרופסור ב-1878.

ב-1880 השתמש בחלק מרווחיו לסיור לימודי ברומא. שנתיים לאחר מכן, הוא עבד על שחזור ציורי הקיר בקתדרלת איסק הקדוש בסנט פטרבורג, בפיקוחו של האדריכל מקסימיליאן מסמאכר. קושלב היה ממייסדי המוזיאון לאמנות והיסטוריה בניז'ני נובגורוד ב-1894. מ-1895 עד 1899, הוא יצר סקיצות לפסיפסים וציורי הקיר בכנסיית הגואל שעל הדם. בסביבות שנת 1900 יצא למסע ממושך כדי ליצור איקונין בקתדרלה החדשה של השילוש הקדוש בבואנוס איירס. במהלך תקופה זו עסק גם בהוראה ושימש כמפקח באקדמיה הממלכתית לאמנויות ותעשייה של סטרוגנוב במוסקבה וכמו כן הציג את ציוריו בתערוכות רבות.

ב-1903 נסע לחצי האי קרים וב-1911–1912 השתתף במפגשים הראשונים של קונגרס האמנים הכלל-רוסי. מעט ידוע עליו לאחר אותה תקופה. בשל הקשר ההדוק שלו לאמנות דתית, ניתן לשער שהוא פרש לחיים הפרטיים עם תחילת המהפכה.

## מורשת אמנותית
רוב הציורים של קושלב אצורים במוזיאון הרוסי הממלכתי. בסנט פטרסבורג. ניתן למצוא עבודות מוקדמות בגלריית טרטיאקוב במוסקה. עבודות רבות הוענקו על ידיו למוזיאון הלאומי לאמנות ניז'ני נובגורוד. חלק מציוריו נמצאים במוזיאון האמנות של חבל דונצק ובמוזיאון לחאמנות בסרנסק, בירת מורדוביה. ציורי קיר רבים מהקתדרלה בוורשה נלקחו לקתדרלת ההשתדלות בברנוביץ', בלארוס.

קושלב ביקר בארץ ישראל ב-1891 והחל ביצירת מחזור הציורים המתארים את מסכת הייסורים של ישו. בשנים שלאחר מכן, עד 1900, השלים בהדרגה את הציורים, 18 במספר, והם מעטרים את אולם התווך בכנסיית אלכסנדר נבסקי בירושלים.

## גלריה

 File:Снятие с Креста.jpg
File:Кошелева Н.А. Первое число.jpg
File:Меркурий усыпляет Аргуса.jpg
File:Утро в деревне.jpg


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1840
קטגוריה:רוסים שנפטרו ב-1918
מיכאל ארלנגר

**מיכאל ארלנגר** (בצרפתית: **Michel Erlanger**, **מישל ארלאנז׳ה**; 1828, צרפת -27 בספטמבר 1892) היה יהודי-צרפתי, ממייסדי "כל ישראל חברים" (אליאנס), יועץ לברון אדמונד דה רוטשילד, גזבר ופעיל תנועת "חובבי ציון".
ייסד עם קרל נטר את בית הספר החקלאי הראשון בארץ ישראל, "מקווה ישראל".

## ביוגרפיה
נולד ב-1828 בעיירה ויסמבור שבאלזס. קיבל חינוך יהודי מסורתי וגם חינוך כללי מאביו, ישראל זיסקינד ארלאנז׳ה, שהיה רב ואב בית דין. מקור המשפחה בפרנקפורט.
בשנת 1835 עבר לפריז. עבר הכשרה מקצועית במסחר. שלט בצרפתית, עברית, גרמנית ואנגלית.
נשלח על ידי מעסיקו לאלכסנדריה שבמצרים, להקים שם נציגות. באלכסנדריה התוודע למצבם של יהודי היישוב הישן ורכש מיומנות בשפות האיטלקית והערבית.
ב-1854 ביקר בארץ ישראל בלווית אלברט כהן.
מאוחר יותר הצטרף כחבר בתנועת "חובבי ציון" לפעילות יישוב הארץ.
ארלאנז׳ה יעץ לברון אדמונד דה רוטשילד בנושא צדקה והשפיע על תרומות הברון ליהודי ארץ ישראל.
בסביבות 1870 ייסד עם קרל נטר את בית הספר "מקווה ישראל", בית הספר החקלאי הראשון בארץ ישראל.
שמואל הירש, מנהל מקווה ישראל, דיווח במכתבים שבועיים (מסוף 1882 ועד סוף 1884) על מצבו של בית הספר לארלאנז׳ה, שהעביר מידע זה ישירות לברון.

לאחר מותו של אלברט כהן ב-1877, קיבל ארלאנז׳ה את תפקידו בניהול ארגוני הצדקה הנרחבים של הברון רוטשילד.

ביולי 1883 ביקר ארלאנז׳ה בארץ ישראל, בין השאר במושבה ראשון לציון, נפגש עם האיכרים בעלי הקרקע והציג להם את תנאיו של הברון בתמורה לסיוע למושבה. לבסוף חתם עם נציגיה על העברת המושבה לחסותו (האדמות נרשמו על שמו), כנציג הברון.
בסוף דצמבר 1883 חתם ארלאנז׳ה כנציג הברון בראש פינה על חוזים לבנית בתי מגורים בזכרון יעקב ("על הגבעה ממול") עם קבלן מביירות וקבלן ערבי מחיפה.

לאחר הפוגרומים ברוסיה ב-1882 יצא עם איזידור לב מטעם כי"ח לברלין במטרה להקים ועד לסיוע ליהודי רוסיה. בפעילותם בברלין תמך כספית הברון הירש.

ארלאנז׳ה הגיע לביקור בארץ ישראל באביב 1887 כנציגו האישי של הברון רוטשילד ומנהל נכסיו בא"י. יחד עם פקידי הברון ואליעזר בן-יהודה יצאו לבקר במושבה מזכרת בתיה.

שימש גם כסגן מנהל בית המדרש הרבני של צרפת בפריז.
שימש כחבר ההנהלה וגזבר "החברה לחקר היהדות" (Société des études juives) שהקים הברון רוטשילד בפריז ב-1880.
שימש כסגן-נשיא הקונסיסטוריה המרכזית של יהודי צרפת.
אחיו הצעיר, ז'ול (1830–1895), היה מלחין אופרטות.
מישל ארלאנז׳ה נפטר ב-1892 כתוצאה משפעת בפריז. . נטמן בבית הקברות פר לשז. הותיר אחריו ילדים.

ב-28 באוקטובר 1892 התאספו כמאה איש בבית הספר העברי ביפו והספידו את ארלאנז׳ה. בין המספידים היה גם מאיר דיזנגוף.

בפברואר 1905 החליטה המושבה ראשון לציון לקרוא רחוב על שמו.
בשנת 1934 נקרא רחוב על שמו בשכונת נוה שאנן בתל אביב.

## קישורים חיצוניים

* Isidore Singer, A. Rhine, ביוגרפיה, באתר "האנצילופדיה היהודית"

## הערות שוליים

קטגוריה:כל ישראל חברים
קטגוריה:פקידי הברון רוטשילד
קטגוריה:פעילים ציונים בצרפת
קטגוריה:צרפתים שנולדו ב-1828
קטגוריה:צרפתים שנפטרו ב-1892
קטגוריה:אישים הקבורים בבית הקברות פר לשז
Happy Christmas (אלבום של מגי ריילי)

***Happy Christmas*** (בעברית: **חג מולד שמח**) הוא אלבום האולפן העשירי של הזמרת-יוצרת הסקוטית מגי ריילי. האלבום יצא לאור בתחילת שנת 2022, על ידי חברת התקליטים רד ברי רקורדס, שלוש שנים לאחר יציאת אלבום האולפן הקודם שלה. אלבום זה נחשב לאלבום חג המולד שהקליטה ריילי במהלך הקריירה שלה.

את האלבום הוציאה ריילי בדצמבר 2021, אך יציאתו הבין-לאומית תוארכה ל-14 בינואר 2022.

## רקע
בשנת 2019, הוציאה ריילי את אלבום האולפן התשיעי שלה, *[[Starfields]]*. לאחר מכן, החליטה להקליט שני שירי חג מולד: "O Little Town of Bethlehem" ו-"The Christmas Song". שניהם בסופו של דבר נכללו ב-*Happy Christmas*. בהמשך לכך, הודיעה כי בכוונתה להקליט אלבום חג מולד באורך מלא.

במסגרת האלבום, הקליטה שירי חג מולד ידועים כדוגמת "I Believe in Father Christmas" ו-"Winter Wonderland".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-2022
קטגוריה:אלבומי מגי ריילי
קטגוריה:אלבומים באנגלית
רפי כהן (ספורטאי)

**רפאל (רפי) כהן** (21 במרץ 1941 – 16 באפריל 2018) היה שחקן כדורסל כיסאות גלגלים בנבחרת ישראל במשחקים הפאראלימפיים.

## ביוגרפיה
כהן נולד בהראט, אפגניסטן ועלה לישראל בגיל 10. משפחתו התיישבה בשדרות ושם היה חניך תנועת הנוער העובד והלומד והגדנ"ע. את לימודיו התיכוניים סיים בפנימיית כפר סילבר ובשנת 1961 התגייס לחטיבת הצנחנים.

כהן סיים קורס קצינים ושירת בחטיבת הצנחנים בדרגת סגן משנה. בשנת 1963 נפגע מירי דו-צדדי במהלך מארב לתפיסת מסתננים בנגב ונפצע קשה בעמוד השדרה. בתום תקופת שיקום ממושכת בבית חולים תל השומר, נותר רתוק לכיסא גלגלים, והחל בפעילויות ספורט (כדורסל בכיסאות גלגלים, שחייה והרמת משקולות) במסגרת ארגון נכי צה"ל ובבית הלוחם.

היה חבר במשלחת ישראל במשחקים הפאראלימפיים היידלברג (1972), וזכה עם נבחרת הכדורסל במדליית כסף.

היה גם חבר במשלחת ישראל במשחקים הפאראלימפיים טורונטו (1976) וזכה עם נבחרת הכדורסל במדליית כסף, וסיים במקום השביעי בתחרות הטלת כידון (עם הטלה למרחק של 17.79 מטר).

נפטר ב-2018 והוכר כחלל צה"ל שנפטר כתוצאה מפציעתו בשירות. היה נשוי ואב לשתי בנות.

## קישורים חיצוניים

* 
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:זוכי מדליית כסף פאראלימפית מישראל
קטגוריה:ספורטאים נכי צה"ל
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:אתלטים פאראלימפיים ישראלים
קטגוריה:ישראלים ילידי אפגניסטן
קטגוריה:עולים בשנות ה-1950
קטגוריה:בוגרי הנוער העובד והלומד
קטגוריה:בוגרי התיכון החקלאי כפר סילבר
קטגוריה:נכי צה"ל שהוכרו לאחר מותם כחללי צה"ל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1941
קטגוריה:ישראלים שנפטרו ב-2018
The Best of Maggie Reilly: Past – Present – Future

***The Best of Maggie Reilly: Past – Present – Future*** (בעברית: **המיטב של מגי ריילי: עבר – הווה – עתיד**) הוא אלבום האוסף השני של הזמרת-יוצרת הסקוטית מגי ריילי. אלבום האוסף יצא לאור ב-15 בינואר 2021, על ידי חברות התקליטים רד ברי רקורדס וטלמו מיוזיק. אלבום אוסף זה יוצא 23 שנים לאחר יציאת זה שקדם לו.

האלבום מחולק לשלושה חלקים: שירי עבר, שירי הווה (החלק הארוך ביותר) ושירי עתיד (החלק הקצר ביותר).

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מגי ריילי
קטגוריה:אלבומי אוסף באנגלית
קטגוריה:אלבומי פולק רוק
Heaven Sent (אלבום של מגי ריילי)

***Heaven Sent*** (בעברית: **שמים שלחו**) הוא אלבום האולפן השמיני של הזמרת-יוצרת הסקוטית מגי ריילי. האלבום יצא לאור בשנת 2013, על ידי חברת התקליטים רד ברי רקורדס, ארבע שנים לאחר יציאת האלבום הקודם שלה. אלבום זה הופץ בהוצאת חברת התקליטים הקודמת בה יצא האלבום, *[[Looking Back, Moving Forward]]*.

הסינגל המוביל מתוך האלבום "Juliette" יצא לאור ב-16 בספטמבר 2013 במטרה לעזור בקידום שלו.

## רקע
בספטמבר 2013, חודש לפני יציאת האלבום, הוציאה מגי ריילי את הסינגל המוביל מתוכו, "Juliette". בהמשך לכך, הוציאה את "Cold the Snow Clad Mountains" כסינגל השני והאחרון מתוך האלבום. במהלך יציאתו, צירפה לו ריילי שני שירים נוספים: "Wild Mountain Thyme" ו-"May You Never".

הקונספט של האלבום נוצר בהשראת פרפרים, כך שעטיפתו כמו גם עטיפות הסינגלים עוצבו בהשראתם.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מגי ריילי
קטגוריה:אלבומים באנגלית
קטגוריה:אלבומי פולק רוק
Starfields

***Starfields*** (בעברית: **סטארפילדס**) הוא אלבום האולפן התשיעי של הזמרת-יוצרת הסקוטית מגי ריילי. האלבום יצא לאור בשנת 2019, על ידי חברות התקליטים טלמו מיוזיק ואנטר-הלטנג GmbH, שש שנים לאחר יציאת האלבום הקודם שלה. אלבום זה הופץ בהוצאת חברות תקליטים שונות מזו הקודמת.

הסינגל המוביל מתוך האלבום "Where the Rivers Run" יצא לאור ב-27 בספטמבר 2019 במטרה לעזור בקידום שלו.

## רקע
בספטמבר 2019, חודשיים לפני יציאת האלבום, הוציאה מגי ריילי את הסינגל המוביל מתוכו, "Where the Rivers Run". לאחר מכן, הוחלט כי היא לא תוציא סינגלים נוספים מתוכו, אך באותה העת הקליטה את "O Little Town of Bethlehem" ו-"The Christmas Song" לכבוד חג המולד שאירע באותה השנה.

הקונספט של האלבום נוצר בהשראת החלל כמו גם כוכבים.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מגי ריילי
קטגוריה:אלבומים באנגלית
קטגוריה:אלבומי פולק רוק
EVGA

**EVGA Corporation**, או בקיצור **EVGA**, היא חברה אמריקנית העוסקת בייצור והפצה של חומרת מחשבים. בין המוצרים אותן החברה מייצרת נמנים לוחות אם, ספקי כוח, פתרונות לקירור מים, מארזי מחשב, עכברי גיימינג, מחשבים ניידים ייעודיים לגיימינג, ועד 2022 עסקה גם בייצור ומכירת כרטיסי מסך מבוססי ליבת GeForce של אנוידיה. החברה נוסדה ב-13 באפריל 1999, ומשרדיה שוכנים בבראה  ובסנטה קלרה שבקליפורניה.

## מוצרים
250px|ממוזער|כרטיס מסך מדגם GeForce GTX 580 תוצרת החברה
כיום, קו המוצרים של החברה כולל ספקי כוח, לוחות אם, ואביזרי חומרה נלווים. החברה החלה את דרכה בייצור כרטיסי מסך לשוק הביתי עבור חברת אנוידיה, כאשר הכרטיסים הראשונים שיוצרו על ידה השתייכו לסדרת RIVA TNT2 שיצאה ב-1999.

בשלב מאוחר יותר, נכנסה החברה לעסקי הייצור של לוחות אם למחשבים אישיים. תחילה, הוגבלה החברה בייצור לוחות אם מבוססי ערכות השבבים של אנוידיה (Nvidia nForce) בלבד; מצב זה נמשך עד 2009, השנה בה החליטה אנוידיה לצאת מעסקי לוחות האם. בנובמבר 2008 החלה EVGA לייצר את לוח האם הראשון שלה שהיה מבוסס ערכת שבבים תוצרת אינטל. הלוח, שהיה מבוסס ערכת השבבים X58, תמך במערך SLI של שלושה כיוונים (3-way SLI; כלומר, לוח האם מכיל שלושה חריצי PCIe X16 אליהם ניתן לחבר שלושה כרטיסי מסך במערך SLI). בהמשך, המשיכה החברה לייצר לוחות אם דומים תחת המותג "EVGA Classified" שיועדו עבור חובבי המהרה ובחלקם תמיכה ביותר אפיקי PCIe X16 על ידי הוספת שבבי NF200 תוצרת אנוידיה שתפקידם "לדבר" עם ערכת השבבים ולהרחיב את התמיכה של ערכת השבבים ביותר אפיקים.

ביוני 2021 החלה החברה לשווק לוחות אם תואמי AMD מבוססי ערכת השבבים X570 של AMD.

### הפסקת שיתוף הפעולה עם אנוידיה
ב-16 בספטמבר 2022 הכריזה EVGA על יציאה מעסקי כרטיסי המסך והפסקת שיתוף הפעולה עם אנוידיה. בזמן ההכרזה, כ-80% מרווחי החברה נבעו ממכירות כרטיסי מסך. מנכ"ל החברה, אנדרו האן, הודיע כי החברה אינה מעוניינת לשתף פעולה עם חברות מתחרות כגון AMD או אינטל, וכי לא מתוכננת מכירה עתידית של החברה. כמו כן, הסביר האן כי ההתנהלות של אנוידיה עם שותפיה העסקיים גרמה קשיים בשמירה על שולי רווח עקביים, ולכן החברה תתמקד במוצרים אחרים רווחיים יותר כגון ספקי כוח.

הכרזה זו הגיעה בסמוך להכרזה של אנוידיה על יציאת סדרה 40 (RTX 4000) של GeForce. כתוצאה מכך, הכריזה החברה כי עד לסוף 2022 תמשיך במכירת המלאי הקיים של כרטיסי הסדרה הקודמת, סדרה 30, על מנת להשלים את הליך סיום השותפות עם אנוידיה.

## קישורים חיצוניים

* 

## הערות שוליים

קטגוריה:יצרני חומרה אמריקאים
קטגוריה:חברות אלקטרוניקה אמריקאיות
דרקו ווקיץ'

**דרקו ווקיץ**' (בקרואטית: **Darko Vukić**; נולד ב-2 בדצמבר 1968) הוא כדורגלן עבר קרואטי ששיחק בעמדת הקשר.

## קריירה
ווקיץ' התחיל את הקריירה שלו בקבוצת הכדורגל של נ.ק. זאגרב. בשנת  הצטרף לקבוצה הבוגרת עת ששיחקה בליגה היוגוסלבית השנייה. לאחר שקרואטיה קיבלה עצמאות, קבוצתו החלה לשחק בליגת העל הקרואטית.

בקיץ  חתם בנים מהליגה השנייה בצרפת, במדיה כבש 4 שערים ב-32 משחקי ליגה. בסיום העונה סיימה נים במקום האחרון וירדה לליגה השלישית. ווקיץ' חזר לקדנציה שנייה בנ.ק. זאגרב.

בקיץ  חתם בהפועל חיפה מהליגה הראשונה בישראל, במדיה שיחק 6 משחקים. שנה לאחר מכן חתם בדפורטיבו טולוקה מליגת העל המקסיקנית עמה זכה בשתי אליפויות.

בהמשך הקריירה שיחק באתלטיקו סלאיה, ריאל סן לואיס ובשנת  חזר לעונת פרישה בנ.ק. זאגרב.

לזכותו של ווקיץ' הופעה אחת בנבחרת קרואטיה אותה ערך ב-20 באפריל 1994.

## קישורים חיצוניים

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:זאגרב: כדורגלנים
קטגוריה:כדורגלני נ.ק. זאגרב
קטגוריה:כדורגלני נים
קטגוריה:כדורגלני הפועל חיפה
קטגוריה:כדורגלני דפורטיבו טולוקה
קטגוריה:כדורגלני אתלטיקו סלאיה
קטגוריה:כדורגלני נבחרת קרואטיה
קטגוריה:כדורגלנים זרים בישראל
קטגוריה:ספורטאים קרואטים בצרפת
קטגוריה:ספורטאים קרואטים בישראל
קטגוריה:ספורטאים זרים במקסיקו
קטגוריה:קרואטים שנולדו ב-1968
Higher (אלבום)

***Higher*** הוא אלבום האולפן ה־11 של הזמר הקנדי מייקל בובלה. אשר יצא לאור ב-25 במרץ 2022 תחת הוצאת רפרייז רקורדס. האלבום זכה בפרס אלבום הפופ המסורתי הטוב ביותר בטקס פרסי הגראמי לשנת 2023.

האלבום כולל עיבודים לבלדה של פול מקרטני "My Valentine", בהפקת מקרטני עצמו, ו-"Bring It On Home to Me" של סם קוק וכן שיתוף פעולה עם וילי נלסון של גרסת כיסוי לשיר "Crazy" של נלסון.

## רשימת רצועות

## הצלחה מסחרית
*Higher* הגיע למקום הראשון במצעד האלבומים הבריטי, והפך לאלבומו החמישי של בובלה שהגיע למקום הראשון במדינה. באוסטרליה, *Higher* הגיע למקום השני במצעד האלבומים של ARIA, והפך לאלבומו התשיעי שהגיע למקום השני. האלבום גם הוכיח את עצמו כהצלחה ברחבי העולם – הגיע למקום הראשון בסקוטלנד ולעשיריה הפותחת בניו זילנד, אירלנד, בלגיה ושווייץ.

## מיקומי שיא

## קישורים חיצוניים

## הערות שוליים

קטגוריה:אלבומי מייקל בובלה
קטגוריה:אלבומים שהופקו על ידי גרג וולס
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי פול מקרטני
קטגוריה:זוכי פרס גראמי לאלבום הפופ הווקאלי המסורתי הטוב ביותר
קטגוריה:אלבומי חברת רפרייז רקורדס
Empire Central

***Empire Central*** הוא האלבום החמישה עשר ואלבום ההופעה השביעי של הלהקה האמריקאית Snarky Puppy. הוא שוחרר ב-30 בספטמבר 2022 תחת הוצאת GroundUP מיוזיק. הוא זכה באלבום האינסטרומנטלי העכשווי הטוב ביותר בטקס פרסי גראמי ה-65.

## רקע והקלטה
Empire Central הוקלטו בהופעה חיה מול קהל באולפן במהלך שמונה ימים ב-Deep Ellum Art Company, אולם בדאלאס, טקסס. האלבום הוא מחווה להיסטוריה העשירה של העיר דאלאס של מוזיקה שחורה. למרות שמקורו של Snarky Puppy באוניברסיטת צפון טקסס בדנטון, 48 קילומטר מדאלאס, מנהיג הלהקה מייקל ליג  ציין את סצנת הגוספל וה-R&B של דאלאס כמי שחיזקה את הסאונד המובהק של הלהקה. ליג ציין מוזיקאים מדאלאס, בין היתר גם את אריקה באדו, רוי הרגרוב וג'ייסון מוראן כהשפעות לאלבום.

רצועות באלבום המתייחסות לדאלאס וטקסס כוללים את "RL's", המתייחסת למועדון לילה בדרום דאלאס, "Mean Green", על שם הקמע של צפון טקסס, "Belmont", על שם רחוב בדאלאס בו התגורר ליג, "Fuel City", על שם רשת תחנות דלק בטקסס, ו-"Trinity", על שם נהר הטריניטי בטקסס.

האלבום כולל את ההופעה האחרונה שהוקלטה של קלידן הפאנק ברנרד רייט , שמת בתאונת דרכים פחות מחודשיים לאחר הקלטת האלבום. רייט, שהופיע ברצועה "Take It!", תואר על ידי ליג כ"סנדק" המוזיקלי של ההרכב, לאחר שהדריך רבים מחברי הלהקה והצטרף ללהקה בעצמו בין השנים 2007 ל-2010.

לפני יציאת האלבום בשנת 2022, ההרכב ניגן לראשונה מספר רצועות בזמן סיבוב הופעות עם סטילי דן. ליג ציין את סטילי דן כאחת ההשפעות הגדולות ביותר של ההרכב, ומתאר את סיבוב ההופעות איתם כ"חלום".

## הרכב האלבום
הלהקה שואבת השפעה ממגוון ז'אנרים, כולל ג'אז, פאנק, בלוז, R&B, גוספל והארד רוק. בניגוד לאלבומים הקודמים של הלהקה, בהם ליג כתב את רוב היצירות, הלהקה מציגה יצירות מקוריות של 12 חברי להקה שונים.

## ביקורות

אתר הביקורות Metacritic נתן לאלבום ציון 75 מתוך 100 על סמך 6 ביקורות.

אתר המוזיקה AllMusic נתן לאלבום דירוג של 4.5 כוכבים מתוך 5 וכתב: .

העיתון הבריטי "דיילי טלגרף" נתן לאלבום דירוג של 4 כוכבים מתוך 5 וכתב: .

לעומת זאת, כתב העת המקוון PopMatters נתן לאלבום דירוג 6 מתוך 10 וכתב: .

## רשימת רצועות

## קישורים חיצוניים

## הערות שוליים

קטגוריה:אלבומים באנגלית
Patient Number 9

***Patient Number 9*** (בעברית: **מטופל מספר 9**) הוא אלבום האולפן השלושה עשר של זמר ההבי מטאל האנגלי, אוזי אוסבורן. הוא יצא לאור ב-9 בספטמבר 2022 תחת הוצאת אפיק רקורדס והופק על ידי אנדרו ואט.

האלבום קיבל ביקורות חיוביות ממבקרי מוזיקה וזכה בפרס אלבום הרוק הטוב ביותר בטקס פרסי גראמי ה-65.

## רקע וקידום
ארבעה ימים לאחר יציאתו של האלבום *[[Ordinary Man (אלבום של אוזי אוסבורן)|Ordinary Man]]*, אוסבורן הודיע שהוא התחיל לעבוד על האלבום הבא שלו, כשאנדרו ואט מפיק שוב. ב-24 ביוני 2022 שוחרר הסינגל המוביל ושיר הנושא, "Patient Number 9" בהשתתפות ג'ף בק, יחד עם קליפ מוזיקלי נלווה. את הקליפ ביימו טוד מקפרלן ואם וורטלה. הקליפ הוא הראשון אי פעם שמשלב את יצירות האמנות שאוסבורן מצייר. במקביל, אוסבורן הכריז על האלבום, העטיפה, רשימת הרצועות ותאריך היציאה.

הסינגל השני "Degradation Rules" בהשתתפות טוני איומי נחשף ב-22 ביולי. ארבעה ימים לפני יציאת האלבום, ב-5 בספטמבר, פורסם הסינגל השלישי "Nothing Feels Right" בהשתתפות זאק ויילד.

## רשימת רצועות

## מיקומי שיא

### מצעדים שנתיים

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומים שהופקו על ידי אנדרו וואט
קטגוריה:אלבומים שהגיעו למקום הראשון במצעד האלבומים הקנדי
קטגוריה:זוכי פרס גראמי לאלבום הרוק הטוב ביותר
קטגוריה:אלבומי חברת אפיק רקורדס
מצפה קרני גמא קומפטון

**מצפה קרני הגמא קומפטון** (באנגלית: **Compton Gamma Ray Observatory **; בראשי תיבות: **CGRO**) היה מצפה כוכבים שמטרתו הייתה חקר קרני גמא. המצפה הוצב בחלל באפריל 1990 ופעל עד לשנת 2000. משקלו היה 17 טון ועלותו כ-617 מיליון דולר. הוא נקרא על שם הפיזיקאי האמריקאי ארתור קומפטון שקיבל פרס נובל לפיזיקה על חקר קרני גמא. במהלך חיי המצפה בוצעו מספר תיקוני מסלול. בדצמבר 1999 התברר שעקב תקלה טכנית המצפה החל לשנות מסלול באופן לא רצוי. לאחר התייעצות הוחלט להוריד אותו ממסלולו באופן מבוקר. הוא נכנס לאטמוספירה ב-4 ביוני 2000 וחלקים נפלו לאוקיינוס השקט.

## תיאור המשימה
תכנון ובניית המצפה נמשכו 14 שנים. ב-5 באפריל 1991 הוא שוגר לחלל כמטען של מעבורת החלל אטלנטיס במשימה STS-37 וכעבור מספר ימים הוצב במסלול המתוכנן. במצפה הותקנו מספר מכשירים:
* Burst and Transient Source Experiment (BATSE) - חקר קרני גמא בתחום 0.02–8 מגה אלקטרון וולט. המכשיר נבנה במרכז טיסות החלל מרשל.
* Oriented Scintillation Spectrometer Experiment (OSSE) - חקר קרני גמא בתחום 0.05–10 מגה אלקטרון וולט. המכשיר נבנה במעבדת המחקר של צי ארצות הברית.
* The Imaging Compton Telescope (COMPTEL) - חקר קרני גמא בתחום 0.75–30 מגה אלקטרון וולט. המכשיר נבנה ב הגרמני בשיתוף עם ,  וסוכנות החלל האירופית.
* Energetic Gamma Ray Experiment Telescope (EGRET) - חקר קרני גמא בתחום 20–30,000 מגה אלקטרון וולט. המכשיר נבנה במרכז טיסות החלל גודרד בשיתוף עם מכון מקס פלנק לפיזיקה מחוץ לכדור הארץ ואוניברסיטת סטנפורד.

## הישגים
* ביצוע סקר כללי של מקורות אנרגיה מעל 100 מגה אלקטרון וולט בעזרת EGRET.
* יצירת מפה כללית של פיזור 26Al (איזוטופ של אלומיניום) בעזרת COMPTEL.
* סקר מרכז הגלקסיה וגילוי אפשרי של אנטי-חומר בעזרת OSSE.
* רישום התפרצויות גמא: BATSE רשם 2700 התפרצויות.
* גילוי מקורות של קרני גמא על כדור הארץ במהלך סופת ברקים.

## קישורים חיצוניים

* אתר רשמי
* 

קטגוריה:טלסקופי חלל
פיונה גובלמן

**פיונה ויקטוריה גובלמן** (באנגלית: **Fiona Victoria Gubelmann**; נולדה ב-30 במרץ 1980) היא שחקנית אמריקאית.  ידועה בעיקר בתור ג'נה בסדרה הקומית של FX וילפרד בשנים וכד"ר מורגן רזניק בדרמה הרפואית של ABC "הרופא הטוב".

## ראשית חייה
גובלמן נולדה בסנטה מוניקה, קליפורניה. היא החלה לשחק ולרקוד בגן, ואמה רשמה אותה לשיעורי ריקוד בילדותה. המחזה הראשון שלה היה בגיל ארבע בגרסת בלט של *ילדי הכרוב*. כילדה ונערה, היא השתתפה במחנות דרמה בקיץ, שיחקה בתיאטרון קהילתי מקומי, והשתתפה במחלקת הדרמה בבית הספר שלה, תיכון טורי פינס בדל מאר, קליפורניה. היא נרשמה לאוניברסיטת קליפורניה, לוס אנג'לס (UCLA), שם למדה לימודי פארא-רפואה. אך במהלך שנת הלימודים הראשונה שלה היא עברה בהצלחה אודישן להצגה, היא גילתה שהיא כל כך נהנית לשחק עד שהיא עברה ללמוד לימודי תיאטרון. במהלך תקופתה בתואר ראשון, היא התנדבה ב-ArtsBridge, תוכנית לנוער בסיכון באזור לוס אנג'לס.

היא סיימה את לימודיה ב-UCLA ב-2002, והמשיכה ללימודי משחק ב-Bverly Hills Playhouse (במהלכם הופיעה בהצגות עם להקת התיאטרון קצאלס של הארגון).

## קריירה
[שמאל|ממוזער| גובלמן ב-2011 [קומיק-קון, סן דייגו]]

גובלמן עשתה את הופעת הבכורה שלה בטלוויזיה בשנת 2003 בסיטקום "המולטים" של UPN, ובשנה שלאחר מכן הופיעה לראשונה בסרט הקומדיה "עובד החודש". היא הופיעה ככוכבת אורחת במספר סדרות טלוויזיה ובכמה סרטים במהלך השנים הבאות. היא גם המשיכה לעבוד על הבמה, והופיעה במחזה La Ronde de Lunch של פיטר לפקור בלוס אנג'לס ב-2009.

כשהסוכן של גובלמן שלח לה את התסריט של הסדרה "וילפרד", היא אמרה שהיא "ממש התאהבה בו", אם כי "לא ממש הבינה את כל הבחור בעניין חליפת הכלב". היא צפתה בחלק מהגרסה האוסטרלית המקורית באינטרנט, ותיארה את תגובתה כ"אוי אלוהים, זה מדהים!" לאחר אודישן, היא נקראה לחזור מספר פעמים נוספות במהלך שלושה וחצי שבועות. היא גם עשתה אודישן עם אלייז'ה ווד וג'ייסון גאן כדי שהמפיקים יוכלו לראות אם יש לה כימיה על המסך עם הכוכבים הפוטנציאליים שלה, ונבדקה פעם אחרונה לפני שזכתה בתפקיד.

ב-2018 גובלמן החלה להופיע בתוכנית "הרופא הטוב"  בכיכובו של פרדי היימור, בתור ד"ר מורגן רזניק. היא החלה בתפקיד אורח בעונה הראשונה, תפקיד שהפך קבוע בעונה השנייה ואילך.

## חיים אישיים
גובלמן נשואה לשחקן אלכס וויד . 

בשנת 2014, היא ובעלה הוצגו בפרק של הספין-אוף של ציידי הבתים, שם הראו שהם קונים ומשפצים את ביתם החדש.

## פילמוגרפיה
### קולנוע

### טלוויזיה

### אינטרנט

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
A 67-es út

"**A 67-es út**" ("אַ הַטוואַן-הֶטֶש אוּט" - בתרגום חופשי לעברית: "**כביש 67**" או "**הדרך ה-67**") הוא שיר של הלהקה ההונגרית ריפבליק. את השיר כתב והלחין סולן הלהקה, לאסלו בודי ("ציפה").

## רקע והצלחת השיר
הופעתה המשמעותית הראשונה של להקת ריפבליק הייתה במופע כישרונות שהתקיים בעיירה בלטונללה , הסמוכה לכביש 67, ולכן כביש 67 נחשב לחלק מההיסטוריה של הלהקה. לדברי סולן הלהקה לאסלו בודי, המכונה "ציפה", השיר נכתב על נערה מהעיר קאפושוואר, הסמוכה אף היא לכביש 67. ב-1997 זכה השיר בפרס ינה הוסקה  לשיר השנה לשנת 1996. בשנת 2006 קיים אתר origo.hu הצבעה בקרב הקוראים לבחירת השיר ההונגרי הפופולרי הטוב ביותר בכל הזמנים. השיר אמנם לא הגיע למקום הראשון, אך נכלל בעשירייה הראשונה.

שני האלבומים שבהם נכלל השיר הגיעו למעמד של אלבום פלטינה. ב-1995 היה זה האלבום *Disco*, שזכה מאז למעמד אלבום יהלום, וב-2013 היה זה אלבום ההופעה החיה *20 éves ünnepi koncert*.

השיר נשאר אחד מלהיטיה הגדולים ביותר של הלהקה, עדיין מנוגן ברדיו ההונגרי גם קרוב ל-30 שנה אחרי צאתו לאור, והלהקה מקפידה לבצע אותו בהופעות.

## הנצחה
200px|ממוזער|220px|עמוד הזיכרון של הפסל יוזף קלינג
בשנת 1997, על כביש 67 באזור שאחרי הגשר שמעל אגם דשדה, הוצב עמוד זיכרון המנציח את חברי להקת ריפבליק. העמוד הוא פרי יצירתו של הפסל יוז'ף קלינג, ושם היצירה הוא "השיבה הביתה".

200px|ממוזער|220px|קטע הכביש המוזיקלי על כביש 67, שנסיעה עליו משמיעה את קטע הפתיחה של השיר
בשנת 2013 נפטר ציפה מהתקף לב בגיל 47. על מנת להנציח את זכרו, הוחלט להקים כביש מוזיקלי, הראשון מסוגו בהונגריה, שנחנך ב-2019. קטע הכביש, שאורכו הכולל כ-500 מטרים, ממוקם על כביש 67, בקילומטר ה-59 של הכביש, בכיוון הנסיעה מאגם בלטון לקאפושוואר. נסיעה על הכביש בקטע המדובר כשהרכב נוסע סמוך לשולי הכביש, משמיעה את קטע הפתיחה של השיר. מהירות הנסיעה המומלצת על מנת לשמוע את הקטע היא 80 קמ"ש.

## קישורים חיצוניים

## הערות שוליים

קטגוריה:שירים בהונגרית
הספרייה הלאומית של נפאל

**הספרייה הלאומית של נפאל** (נפאלית: नेपाल राष्ट्रिय पुस्तकालय) - היא ספרייה לאומית של מדינת נפאל ומשמשת כספריית הפקדה. הספרייה ממוקמת בארמון ממשלתי האריהאר בהוואן (חוץ מהספרייה הוא מאכלס גם משרדי משרד החקלאות וועדה הלאומית לזכויות אדם) הנמצא בעיר לליטפור. לצורך מיון האוסף משתמשים בספרייה בשיטת דיואי.

## היסטוריה
בשנת 1956 החליטה ממשלת נפאל לרכוש את אוספו הפרטי של הנזיר מלכותי. באוסף זה היו 34,292 פריטים אשר כללו מונוגרפיות, פמפלטים וכתבי עת. אוסף זה היה ראשיתה של הספרייה. 

הספרייה הלאומית נוסדה ב-2 בינואר 1957, בראשיתה הייתה הספרייה מוגבלת לשימושם של אנשי אקדמיה בלבד, אך ב-1961 נפתחה הספרייה לשימושו של הקהל הרחב. באותה השנה הספרייה עברה למשכנה הנוכחי בארמון האריהאר בהוואן, הספרייה ממוקמת בקומה הראשונה של האגפו הדרומי של המבנה.

## אוספים
בשנת 2000 עמד האוסף על 75,000 פריטים, כולל פריטים נדירים אשר יצאו לאור במאה ה-17 בסנסקריט ואנגלית. הספרייה משמשת כספריית הפקדה של בנק אסיה להתפתחות. אוסף הספרייה מחולק לפי שפת פרסום, כמו כן ישנם אוספים מיוחדים:
* אוסף כללי
* אוסף בשפה ההינדית - כ-75 אחוזים מאוסף זה הם ספרים בשפה ההינדית. רובם יצאו לאור לפני שנת 1960. האוסף כולל אנציקלופדיות, מילונים, טקסטים דתיים, ספרים בפילוסופיה הודית ועוד. כמו כן, באוסף ספרים בשפות הודיות אחרות.
* אוסף בשפה הנפאלית - כמחצית מאוסף זה בנוי מספרות יפה. שאר הספרים מכסים נושאים במדעי החברה, היסטוריה, ביוגרפיות, דת ושפה.
* אוסף בשפת הסנסקריט - באוסף זה כלולים ספרים נדירים בשפת הסנסקריט, חלק מהפריטים יצאו לאור במאה ה-19 המוקדמת. האוסף כולל ספרים בפילוסופיה, דת, היסטוריה וספרות יפה בסנסקריט.
* אוסף מפות ותצלומים - אוסף הספרייה כולל מפות נפאל, אטלסים ותצלומים של מלכי נפאל ואישים מפורסמים אחרים מנפאל.
* אוסף אודיו-ויזואלי - אוסף זה כולל קלטות אודיו, וידאו ודיסקים, עליהם אפשר למצוא בין היתר אנציקלופדיות. כאן כלולים גם סרטי אנימציה יפניים לילדים. 
* אוסף דו"חות
* אוסף תיזות - אוסף הספרייה כולל כ-1,200 עבודות דוקטורט ותיזה. התיזות מתקבלות מאוניברסיטאות מרחבי נפאל.
* אוסף כתבי-עת ועיתונים - הספרייה רוכשת כ-40 כתבי-עת ועיתונים ועוד 25 מתקבלים כמתנה. באוסף ישנם כתבי-עת ועיתונים מן המאה ה-19 והמאה ה-20 המוקדמת. כ-50 אחוז מתקציב הרכישות משמש לרכישת כתבי-עת ועיתונים.

## לקריאה נוספת

* Thapa, D. (2000). The Nepal National Library: an introduction. Library Review (Glasgow), 49(7), 348–. https://doi.org/10.1108/00242530010344219


## קישורים חיצוניים
* 
* אתר הספרייה

## הערות שוליים

2023 02
נפאל
ספרייה לאומית של נפאל
אלכסנדר סטופין

**אלכסנדר סטופין** (ברוסית: **Александр Ступин**; 24 בפברואר 1776 – 12 באוגוסט 1861) היה צייר ומורה לאמנות רוסי. הוא ייסד והוביל את בית הספר לציור בארזמאס.

## ביוגרפיה
הוא היה בנו הבלתי חוקי של אציל. בשנת 1787 הפך לחניך בבית המלאכה לציור אייקונים בטמניקוב.  עם סיום הקורס בשנת 1799, הוא נסע לסנט פטרסבורג ללימודים נוספים באקדמיה הקיסרית לאמנויות אצל איוואן אקימוב. ב-1802 סיים עם תעודה (תואר שני) ו-200 רובל להוצאות, באדיבות מנהל האקדמיה.  

לאחר מכן חזר לארזמאס, שם השתמש בחלק מהכסף כדי להקים את בית הספר הראשון לאמנות מחוץ לעיר גדולה. בשנת 1809, האקדמיה גילתה עניין בבית ספרו, כיבדה אותו בתואר "אקדמי" ושלחה יצירות אמנות מקוריות או יציקות גבס לתלמידיו להעתיק. 

אמנים ידועים רבים החלו את לימודיהם אצל סטופין, ביניהם אבגרף קרנדובסקי, וסילי ראב ו-וסילי פרוב.  בשנת 1836, לאחר שמצא את עצמו עסוק בהפעלת בית הספר ובהוראה, הוא שכר את אחד מתלמידיו לשעבר להיות מפקח.

שבע שנים לאחר מכן, בית הספר וביתו נהרסו בשריפה. הוא טען כי השריפה נעשתה על ידי אנשים "קנאים", ככל הנראה שבחרו להתעלם מהעובדה שהייתה מתיחות בין בית הספר לקהילה עקב השימוש בדוגמניות עירום ובפסלי גבס, אותם גינה כומר מקומי אחד כ"אלילים ". עם זאת, הוא התאושש ובנה מחדש, ועד 1846 היה המקום גם מוזיאון קטן עם ספרייה. ב-1862, זמן לא רב לאחר מותו של סטופין, נסגר בית הספר.

## גלריה

  File:Мальчик с листком.jpg
File:Александр Васильевич Ступин с учениками. Художник Николай Михайлович Алексеев.jpg
File:A.V. Stupinin by Varnek.jpg


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1776
קטגוריה:רוסים שנפטרו ב-1861
דמרי

**דמרי** או **דימרי** הוא שם משפחה המאפיין בעיקר יהודיים יוצאי תוניסיה ולוב. בשונה מן השם  המאפיין את יהודי תימן.
קטגוריה:שמות משפחה
פרייטג

**פרייטג** או **פרייטאג** הוא שם משפחה ממקור גרמני (Freitag או Freytag), שפירושו הוא יום שישי.

קטגוריה:שמות משפחה גרמניים
כוכבה פליטר

**כוכבה (כוכי) פליטר** (1949 – 2 באוקטובר 2015) הייתה שחקנית כדורסל בכיסאות גלגלים בנבחרת ישראל במשחקים הפאראלימפיים.

פליטר נולדה בכפר שלם ובגיל שנתיים חלתה במחלת הפוליו. היא נפגעה בגפיה התחתונות ועברה ניתוחים מרובים ברגליה.

את עיסוקה בספורט נכים החלה במרכז הספורט לנכים של איל"ן.

התחרתה במסגרת משחקי סטוק מנדוויל והיא הייתה חברת נבחרת הנשים בכדורסל כיסאות גלגלים. השתתפה במשלחת ישראל אל המשחקים הפאראלימפיים היידלברג (1972) בה זכו במדליית ארד.

בגיל מבוגר לקחה חלק בפעילות ריקוד בכיסאות גלגלים והייתה חברת להקת "גלגלי ראשון".

נפטרה ב-2015. עיריית ראשון לציון קיימה ערב זיכרון בשנה הראשונה לפטירתה. לציון יום השנה השני לפטירתה הוקדש על שמה טורניר הסטריטבול שקיימו ההתאחדות הישראלית לספורט נכים ואתנה - המועצה הציבורית לקידום נערות ונשים בספורט.

מנישואיה לחיים פליטר הייתה אם לשלושה.

## הערות שוליים

קטגוריה:מדליסטיות פאראלימפיות ישראליות
קטגוריה:זוכי מדליית ארד פאראלימפית מישראל
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:שחקניות כדורסל בכיסאות גלגלים ישראליות
קטגוריה:כדורסלניות פאראלימפיות ישראליות
קטגוריה:נפגעי פוליו ישראלים
קטגוריה:ספורטאי איל"ן
קטגוריה:כפר שלם: אישים
קטגוריה:ישראליות שנולדו ב-1949
קטגוריה:ישראלים שנולדו ב-1949
קטגוריה:ישראליות שנפטרו ב-2015
קטגוריה:ישראלים שנפטרו ב-2015
המוזיאון לאמנות יהודית בפריז

**המוזיאון לאמנות יהודית** היה מוזיאון פרטי לאמנות שפעל בשכונת מונמארטר ברובע ה-18 בפריז בין השנים 1948 - 1988.

## היסטוריה
המוזיאון לאמנות יהודית בפריז היה המוזיאון הראשון בצרפת שהוקדש כולו לאמנות יהודית. מאמצע המאה ה-19 ועד להקמתו בשנת 1948, הוצגו תערוכות אמנות יהודית במסגרת מוזיאונים לאומיים ומקומיים.

בשנת 1853, מוזיאון הלובר הציג באולם מיוחד חפצים שנתרמו על ידי הארכאולוג פרדיננד דה סולסי אשר סייר באזור ואדי קומראן בשנת 1851 ועסק רבות בארכאולוגיה מקראית.

בשנת 1890, הוצג במוזיאון קלוני אוסף המלחין, המנצח ואספן האמנות אייזיק שטראוס (Isaac Strauss) . בשנת 1896 נפתח במוזיאון ארלטן (Museon Arlaten)  בארל אולם לאוספים יהודיים. במוזיאון אלזס נפתח אולם לאמנות יהודית בשנת 1908, בבאיון בשנת 1932 ובמוזיאון ננסי בלורן בשנת 1939.

המוזיאון לאמנות יהודית בפריז הוקם בשנת 1948 ביוזמתו של לאון פרנקל, מנהל התוכנית להוראת הטכנולוגיה ברשת בתי הספר אורט צרפת, במטרה להנציח את זכר התרבות היהודית שהושמדה בשואה. המוזיאון שכן בקומה השלישית בבניין בית ספר אורט, אשר הועמדה לרשות המוזיאון על ידי הנהלת רשת אורט. המוזיאון נחנך רשמית ב-8 במאי 1949 תחת השם "ארכיון ומוזיאון לאמנות עממית יהודית". שנה לאחר מכן שונה שמו "למוזיאון לאמנות יהודית".

רשת אורט העולמית המשיכה לתמוך במוזיאון על ידי מימון חלק מהפעילות, תרומת ספרים, חפצים ומסמכים ובניית דגמים של ריהוט ובתי כנסת בסדנאות של אורט.

## פעילות המוזיאון
האוספים הראשונים שהוצגו במוזיאון לאמנות יהודית בפריז כללו פרטי יודאיקה, בגדים, תכשיטים, פרסומים ותמונות שסיפרו את סיפור הגירת היהודים לצרפת. החפצים נתרמו על ידי הארגון היהודי להשבת זכויות יורשים (Jewish Restitution Successor Organization) .בשנים עשר חדרי המוזיאון הוצגו דגמים של בתי כנסת מפולין ומרוסיה, אוסף מסמכים בנושא אדריכלות בתי כנסת באירופה, חפצים אתניים, ציורים, פסלים, דגמים של מצבות מבתי קברת יהודיים בבוקובינה ובגליציה ומצבות מבית הקברות בפראג.

האוצרת הראשונה של המוזיאון, מרי שבחאי, בנתה והציגה אוספים של עבודות גרפיות של אמנים רוסים, גרמנים וצרפתים.

בשנת 1953 הוצגה במוזיאון תערוכה מעבודותיהם של תשעים אמני תחריט יהודים ביניהם לאופולד גוטליב, מארק שגאל, מקס ליברמן ויעקב שטיינהרדט (כולל פרסום קטלוג התערוכה).

בשנת 1957 הוצגה התערוכה "ציירים יהודים בני זמננו" שכללה גם פרסום קטלוג.

בשנת 1969 הוצגה תערוכה בשם "תלבושות ותמונות מחיי היהודים" בההוצגן תחריטים מהמאה ה-15 עד המאה ה-19. (כולל פרסום קטלוג התערוכה)

המוזיאון עסק גם בהוצאה לאור של ספרי אמנות כגון "עבודות של אמנים יהודים שנספו לאחר גירוש" (בשנת 1955) ו"הבטים שונים של האמנות היהודית בין השנים 1600 – 1830" (בשנת 1960).

המוזיאון נסגר בשנת 1988 והאוספים הועברו למוזיאון לאמנות ולהיסטוריה של היהדות ברובע השלישי בפריז.

## הערות שוליים

קטגוריה:פריז: מוזיאונים לאמנות
קטגוריה:יהדות פריז
קטגוריה:אמנות יהודית
פיל גלפונד

**פיל גלפונד** (באנגלית: **Phil Galfond**; נולד ב-16 בינואר 1985) הוא שחקן פוקר אמריקאי אשר זכה ב-3 צמידי אליפות העולם בפוקר.

## ביוגרפיה
גלפונד החל לשחק בפולטילט פוקר תחת שם המשתמש "OMGClayAiken" ובמהרה השתתף במשחקי הקאש הגבוהים באתר. לפרקים היה בעל הרווחים הגבוהים ביותר עבור שחקן באתרי פוקר, כשעבר את סף 10 מיליון הדולר ברווחים ב-2012. בהמשך שיחק גם בפוקרסטארס תחת שם המשתמש "MrSweets28".

גלפונד ממעיט בלשחק טורנירי פוקר, ומשחק בטורניר אליפות העולם בפוקר בלבד, למעט מספר בודד של טורנירים אליהם הוזמן במיוחד. בצמיד אליפות העולם בפוקר הראשון שלו זכה בטורניר אומהה ב-2008. ב-2013 סיים במקום השני בטורניר טקסס הולדם. ב-2015 זכה בצמיד השני שלו בטורניר  בו השתתפו ניק שולמן, דן סמית', אריק סיידל ואלי אלעזרא. ב-2018 זכה בצמיד השלישי שלו, בטורניר אומהה Hi-Lo.

נכון לפברואר 2023, גלפונד זכה בסך של כ-3 מיליון דולר מטורנירי פוקר, וכמעט כל סכום זה בסבב אליפות העולם.

### צמידי אליפות העולם בפוקר

## Run It Once
בדצמבר 2012 הקים את אתר לימוד הפוקר "Run It Once", בו הוא מארח שחקני פוקר מוכרים אחרים אשר מפרסמים סרטונים ללימוד פוקר מתקדם.

ב-2016 פרסם גלפונד שהוא מתכוון להקים אתר פוקר מקוון חדש, ושטח את דעותיו לגבי איך אתר שכזה צריך להיראות. ב-6 בפברואר 2019 יצא האתר במתכונת בטא. בינואר 2022 בעקבות רגולציות שונות בשוק האמריקאי, עצר האתר מלאפשר לשחקנים מחוץ לארצות הברית לשחק בו. בהמשך השנה מכר גלפונד את חלקו באתר לרשת המשחקים "Rush Street Interactive".

## אתגר גלפונד
גלפונד מוכר כאחד משחקני האומהה הולדם הטובים בעולם, ולעיתים מתקשה למצוא שחקנים שישחקו נגדו. בנובמבר 2019 פרסם את "אתגר גלפונד" בו הוא מאפשר לשחקנים שונים לשחק נגדו מספר קבוע מראש של ידי אומהה בבלינדים של $100/$200 או יותר, כאשר המנצח זוכה בסכום כסף נוסף אשר נקבע מראש. במקור ההצעה הייתה עבור 50 אלף ידיים עם הימור צד של חצי מיליון דולר והייתה פתוחה לשחקנים אשר להם אתרי הדרכות בפוקר, אך בהמשך פתח את ההצעה לכל שחקן אשר מוכן לקחת אותה, לאחר שהשניים יקבעו סכומים וספים. נכון לפברואר 2023, שישה שחקנים בלבד נענו לאתגר.

## חיים אישיים
גלפונד נשוי לשחקנית פארה פאת', אשר שיחקה את דמותה של מימי לוקהארט באופרת הסבון ימי חיינו, ולהם ילד.

## קישורים חיצוניים

* 

## הערות שוליים

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:בוגרי אוניברסיטת ויסקונסין–מדיסון
קטגוריה:אמריקאים שנולדו ב-1985
בן ציון נוה

**בן ציון (בנצי) נוה** (נולד ב-8 בפברואר 1938) הוא מהנדס ומנהל ישראלי, אשר שימש כמנכ"ל רפא"ל - רשות לפיתוח אמצעי לחימה וראש מפא"ת.

## ביוגרפיה
בן ציון נוה נולד בתל אביב ב-1938 לשלמה והניה וולצקי, תעשיינים שעלו מפולין ב-1934. הוא גדל בשכונת פלורנטין ולמד בבית הספר תחכמוני ובהמשך בתיכון עירוני ב'. עשה תואר ראשון בטכניון במסגרת העתודה האקדמית ושירת ברפא"ל - רשות לפיתוח אמצעי לחימה.

[250px|ממוזער|שמאל|בן ציון נוה (מימין), כמנכ"ל רפאל, יחד עם ראש הממשלה [מנחם בגין]]

בשנת 1962 נוה סיים בהצטיינות תואר שני באווירונאוטיקה בטכניון. שנה מאוחר יותר נשלח לפריז מטעם משרד הביטחון, ובינואר 1967 חזר לישראל ושב לרפא"ל, בה עבד כראש תחום.

ב-1971 קודם לתפקיד ראש חטיבת אווירומכניקה ברפא"ל, בשנה זו זכה בפרס ביטחון ישראל. שנתיים לאחר מכן נשלח ללימודי דוקטורט באווירונאוטיקה באוניברסיטת נוטרדאם בארצות הברית, שאותם סיים בהצטיינות כעבור שנתיים בלבד.

[250px|ממוזער|שמאל|בן ציון נוה (משמאל), עם הרמטכ"ל [רפאל איתן|רפול]]

בשנת 1978 מונה למנכ"ל רפא"ל. בתקופת כהונתו הונחה אבן הפינה להקמת מכון לשם - מתקן נוסף של רפאל בגליל.

בשנת 1982 הושאל למשרד הביטחון, לשם הקמת מפא"ת, ולאחר שיזם את חיבור המחקר והפיתוח עם ניהול התשתיות במשרד הביטחון, כיהן כראש מפא"ת הראשון בשנים 1982–1985. במסגרת תפקידו זה, נוה גם היה חבר במטכ"ל.

בשנים 1985–1987, בעודו בשבתון מרפא"ל, כיהן כמנכ"ל סאיטקס. בתקופה זו הוביל תוכנית רה-ארגון והתייעלות בחברה, והשקעה של החברה בתחום המזל"טים, בחברת ההזנק "חץ הכסף" (שלימים הפכה חלק מחברת אלביט מערכות).

בשנת 1988 פרש מרפאל, והקים עם שותפים חברת ייעוץ בשם "בינה" שהייתה פעילה כעשור בעולמות הייעוץ הביטחוני. שימש גם כיועץ בחברת Wales העוסקת בייעוץ אסטרטגי ביטחוני לגופים בינלאומיים.

נוה שימש כדירקטור בממגורות דגון ויו"ר הדירקטוריון במפעלים הקיבוציים כבירן וכפר סאלד. הוא נמנה גם עם חבר הנאמנים של הטכניון במשך כעשרים שנה.
בין השנים 1986–1995 שימש כחבר מועצת המנהלים של קרן גרמניה-ישראל למחקר ולפיתוח מדעי, שמטרתה לעודד שיתוף פעולה מחקרי בין האוניברסיטאות במדינות.

## פרסים
פרס ביטחון ישראל בשנת 1971.

## ספריו
* **ניהול תעשיות עתירות-ידע בישראל**, רמות, 1995.
* **Theater ballistic missile defense**, עם עזריאל לורבר, הארגון האמריקאי לאווירודינמיקה ואסטרונאוטיקה, 2001. הספר עוסק באסטרטגיית הגנה מפני טילים בליסטיים.

נוה חתום גם על עשרות פרסומים מקצועיים נוספים בתחומי האווירונאוטיקה והניהול.

## חיים פרטיים
נוה נשוי לנעמי ואב לשלושה.

## קישורים חיצוניים

## הערות שוליים

קטגוריה:דירקטורים ישראלים
קטגוריה:זוכי פרס ביטחון ישראל: עובדי רפאל
קטגוריה:מנכ"לי רפאל
קטגוריה:ראשי מפא"ת
קטגוריה:ישראלים שנולדו ב-1938
תמר הוסטובסקי ברנדס

**תמר הוסטובסקי ברנדס** היא חברת סגל (בדרגת פרופסור חבר) בפקולטה למשפטים בקריה האקדמית אונו.
## קורות חיים
תמר הוסטובסקי ברנדס בעלת תואר ראשון במשפטים (LL.B) מאוניברסיטת תל אביב בהצטיינות, תואר שני (LL.M) בהצטיינות ודוקטורט (J.S.D) במשפטים מאוניברסיטת קולומביה.

תחומי המחקר של הוסטובסקי ברנדס הם משפט בין-לאומי פומבי ומשפט חוקתי, והיחס בין השניים, וכן בממשק בין משפט לתאוריה פוליטית.

אוסטרובסקי חברת סגל (בדרגת פרופסור חבר) בפקולטה למשפטים בקריה האקדמית אונו.

לפני שהצטרפה לסגל הקריה האקדמית אונו, עבדה הוסטובסקי ברנדס כעורכת דין במחלקה המסחרית במשרד עורכי הדין Schulte, Roth & Zabel, LLP, בניו יורק, ולימדה בתואר השני בלימודים גלובליים באוניברסיטת ניו יורק. בשנת 2018 היא התארחה כ-Short Term International Visiting Professor בבית הספר למשפטים של אוניברסיטת קולומביה.

מאמרה "The Diminishing Status of International Law in the Decisions of the Israeli Supreme Court concerning the Occupied Territories" זכה בפרס המאמר הטוב ביותר לשנת 2021 בכתב העת "International Journal of Constitutional Law".

הוסטובסקי ברנדס היא עמיתה בכירה במכון למחשבה ישראלית. כמו כן היא חברה בפורום המרצות והמרצים למשפטים למען הדמוקרטיה הפועל נגד הרפורמה המשפטית בשנת 2023.

במהלך 2023 מונתה הוסטובסקי ברנדס לצוות המשא ומתן של מפלגת העבודה בבית הנשיא, לצד אבי ניסנקורן וחברי הכנסת אפרת רייטן וגלעד קריב, וכיהנה בו עד לפרישת המפלגה מהשיחות.

הוסטובסקי ברנדס נולדה וגדלה בירושלים. למדה בבית הספר התיכון הגמנסיה העברית ושירתה בצה״ל כקצינת חינוך.

## קישורים חיצוניים
* תמר הוסטובסקי ברנדס, באתר הקריה האקדמית אונו

* תמר הוסטובסקי ברנדס, באתר גוגל סקולר
* תמר הוסטובסקי ברנדס, באתר SSRN

### בתקשורת
* 
* 

## הערות שוליים

קטגוריה:סגל הקריה האקדמית אונו: משפטים
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:בוגרות בית הספר למשפטים באוניברסיטת קולומביה
קטגוריה:בוגרי בית הספר למשפטים באוניברסיטת קולומביה
קטגוריה:פורום דבורה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20